Одбор за контролу служби безбедности је на Осмој седници Одбора одржаној 18. марта 2025. године посвећеној информисању чланова Одбора за контролу служби безбедности о чињеницама и околностима везаним за протест који је одржан 15. марта 2025. године у Београду, на основу члана 66. Пословника Народне скупштине, усвојио следеће

**ЗАКЉУЧКЕ**

Одбор за контролу службу безбедности сматра да су Безбедносно-информативна агенција, Војнобезбедносна агенција и Војнообавештајна агенција током протестног окупљања грађана у Београду 15. марта   
2025. године, поступале искључиво у оквиру својих надлежности прописаних Уставом и законима Републике Србије, као и да не располажу техничким средством „звучни топ“, које, самим тим нису могли ни да користе.

Одбор истиче да је Република Србија потписник низа споразума о контроли наоружања и подлеже редовном међународном инспекцијском надзору чланица ОЕБСа, о свим расположивим ефективама - људству, материјалним средствима, наоружању и војној опреми.

Одбор сматра да наводи о употреби „звучног топа“ током протестног окупљања грађана 15. марта 20225. године, нису поуздани и да не постоје релевантне чињенице и докази који поткрепљују те наводе. Безбедносно-информативна агенција, Војнобезбедносна агенција и Војнообавештајна агенција у оквиру својих надлежности не располажу сазнањима о евентуалној употреби недозвољених средстава односно „звучног топа“ током протеста одржаног у Београду 15. марта 2025. године.

Одбор за контролу служби безбедности позива грађане и медије да се суздрже од пласирања непроверених информација које могу изазвати немир међу грађанима и којима се подрива систем безбедности Републике Србије, а надлежне институције да на такве појаве реагују у складу са законом.